armvectores/hy_wikipedia_2023 huggingface dataset:
(968) Պետունիա

(968) Պետունիա (անգլ.՝ Petunia), աստերոիդ աստերոիդների հիմնական գոտում։ Հայտնաբերվել է 1921 թվականի նոյեմբերի 24-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,865214 ա. մ., առավելագույնը մոտենում է 2,472 ա. մ. հեռավորության վրա և հեռանում 3,2584 ա. մ.։ Արեգակի շուրջ մեկ ամբողջական պտույտ է կատարում 1771,47 երկրային օրվա ընթացքում, իր ուղեծրով շարժվելով միջինում 0,203221 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,59° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(968) Պետունիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուդուրի ամրոց

Բուդուրի ամրոց, ռազմական կառույց Հայաստանի Գանձաքար գյուղից 2 կմ արևելք, համանուն լեռան գագաթին։


== Ճարտարապետություն ==
Այստեղից լավ է երևում Աղստևի ամբողջ հովիտը և Փոքր Կովկասի լեռնաշղթան, ինչպես նաև Ենոքավանի ամրոցների խումբը։ Բավականաչափ ընդարձակ (մի քանի հեկտար) տարածություն են շրջափակում վաղ հայկական այս ամրոցի պարիսպապատերը։ Պատերը եռաշարք են, որոնց լայնությունը հասնում է մինչև 3 մետր, շարված խոշոր, անմշակ քարերով, առանց շաղախի, նման կիկլոպյան բերդերին։
Բուդուրի ամրոցի հյուսիսային կողմից 213 կմ երկարությամբ մեկ շարքով, իսկ արևելյան կողմից 3 կմ բարձրությամբ երկշարք պատեր են շարված և միայն արևմտյան կողմից ամրոցը պաշտպանված է անմատչելի քարաժայռով։ Կանգուն են մնացել պարսպապատերի որոշ հատվածները։ Ամրոցի հարավային թեք լանջերում ուր հնարավոր չի եղել բնակվել, թաքցվել են անասունները, իսկ հյուսիսային մասում նկատվում են բնակարանների հիմնապատեր։ Հարավային կողմում պահպանվել են 2-3 մետր լայնությամբ երկու մուտքը։ Ամրոցում կատարված պեղումների ժամանակ հայտնաբերվել են 12 կավե կարմիր, սև և երկնագույն սափորներ ու հնագիտական այլ իրեր, որոնք կարելի է թվագրել մ. թ. ա. 4-3-րդ դդ.:


== Գրականություն ==
Ի.Բ. Էլլարյան,  Աղստևի հովտի պատմության և կուլտուրայի հուշարձաններ, Երևան, «Հայաստան», 1980 — 36, էջեր 36 — 154 էջ։
Ազգային կոնսերվատորիա (Մեքսիկա)

Մեքսիկայի Ազգային կոնսերվատորիա (իսպ.՝ Conservatorio Nacional de Música), բարձրագույն երաժշտական ուսումնական հաստատություն Մեխիկոյում։ Հիմնադրվել է 1866 թվականին՝ Փարիզի և Մադրիդի Թագավորական կոնսերվատորիաների օրինակով՝ ֆիլհարմոնիկ հասարակության հսկողության ներքո։ 1877 թվականին ազգայնացվել է։ 1949 թվականից կոնսերվատորիան գտնվում է ճարտարապետ Մարիո Պանիի կառուցած շենքում։


== Պատմություն ==
Կոնսերվատորիան հիմնադրվել է 1866 թվականի հուլիսի 1-ին քահանա, ուսուցիչ և երգչախմբի դիրիժոր Ագուստին Կաբալերոյի կողմից, Մեքսիկայի ֆիլհարմոնիկ ընկերության (Sociedad Filarmónica Mexicana) և կայսր Մաքսիմիլյան I-ի աջակցությամբ։ Մեքսիկայի ամենահին երաժշտական դպրոցն է (ամենահին կոնսերվատորիան Մեքսիկայում, Ամերիկայում ամենահին կոնսերվատորիան 1743 թվականին կառուցվել է Ռոսաս ին Մորելիա քաղաքում, Միչոական, Մեքսիկա), և համարվում է երկրի հնագույն սիմֆոնիկ նվագախմբին (Orquesta Sinfónica del Conservatorio Nacional, հիմնադրվել է 1881 թվականին) հյուրընկալող հաստատությունը։
1949 թվականի մարտի 18-ից կոնսերվատորիայի գլխավոր շենքը գտնվում է Մեխիկոյի Պոլանկո հատվածում՝ ճարտարապետ Մարիո Պանիի նախագծած և կառուցված ճարտարապետական համալիրում։


== Հայտնի շրջանավարտներ ==


== Արտաքին հղումներ ==
Official web-site of the NCM-Mexico alumni Archived 2008-07-03 at the Wayback Machine.


== Աղբյուրներ ==
Torres-Chibras, Armևo Ramon. 2002. "José Pablo Moncayo, Mexican կոմպոզիտոր և դիրիժոր։ A Survey of His Life with a Historical Perspective of His Time." Doctor of Musical Arts diss., University of Missouri, Kansas City. Ann Arbor, MI: University Microfilms International. 0-493-66937-X
Գառնակերի ջուր

Գառնակերի ջուր, գետակ Կուրի ավազանում։ Հոսում է Շամխորի շրջանով և համանուն գետին միանում ձախ կողմից։


== Ծանոթագրություններ ==
Մխիթար Հերացի

Մխիթար Հերացի (1110, 1120 կամ նոյեմբերի 18, 1118, Խոյ, Արևմտյան Ադրբեջան, Իրան - 1200 կամ 1173, Հռոմկլա, Նիզիփ, Գազիանթեփի մարզ, Թուրքիա),  12-րդ դարում ապրած հայ մեծանուն գիտնական, բժիշկ, բնագետ և փիլիսոփա, հայկական դասական բժշկության հիմնադիրը, արժեքավոր Ջերմանց Մխիթարություն աշխատության հեղինակը։ 1989 թվականին Երևանի պետական բժշկական ինստիտուտը (հետագայում՝ Երևանի Պետական Բժշկական Համալսարան) անվանվել է նրա անունով։ ԵՊԲՀ ամենաառաջավոր ուսանողները պարգևատրվում են Հերացու անվան անվանական կրթաթոշակով։


== Կենսագրություն ==
Մասնագիտական կրթությունը ստացել է Կիլիկյան Հայաստանում։ Գիտա-բժշկական գործունեությունը ծավալել է Սիս մայրաքաղաքում ու կաթողիկոսանիստ Հռոմկլա ամրոցում՝ Ներսես Շնորհալու և Գրիգոր Դ Տղայի հովանավորությամբ։ Տիրապետել է հունարենին, արաբերենին, պարսկերենին։ 12-րդ դարի 60-ականներին արդեն ուներ մեծ բժշկապետի համբավ։
Մխիթար Հերացին գրի է առել բժշկական գրքեր, որոնցից բացի մասունքներից, ուրիշ ոչ մի բան մեզ չի հասել։ Նրա գիրքը կոչվում է՝ «Ջերմանց մխիթարութիւն» և գրվել է 1184 թվականին, ժամանակի Գրիգոր կաթողիկոսի առաջարկությամբ։ «Անուանեցաք «Ջերմաց մխիթարութիւն», զի սա մխիթարէ զբժիշկն ուսմամբ, իսկ զհիւանդն՝ առողջութեամբ» Նա գրել է նաև ակնաբուժական գիրք, որտեղ նկարագրել է աչքի հիվանդություններրի տեսակները և դրանց բուժման դեղերը։ Ներսես Շնորհալի կաթողիկոսը (1098-1173 թվականներ) նրան անվանել է բժշկապետ և աստղագետ։ Հերացու մասին շատ քիչ կենսագրական տեղեկութիւններ ունենք։ Այդ տեղեկությունների սկզբնաղբյուրն է համարվում իր գրքի ներածականի բովանդակությունը, որից պարզւում է, որ նա ծնվել է 12-րդ դարի առաջին կեսի ժամանակահատվածում (մոտ. 1120 թվական), Պարսկաստանի Խոյ քաղաքում. պատմական Հայաստանի Խոռխոռունյաց իշխանների պատկանող շրջան, որը Զարևանդ գավառի հարևանութեամբ կազմել է մեկ միասնական վարչական միավոր՝ Ուրմիա լճի հյուսիս-արևմտեան կողմում։ Փոքր հասակից սիրել է բժշկությունն ու իմաստության արվեստը։ Հերացու մասնագիտական գրքերից ո՛չ մեկը մեզ չի հասել, դրանցից մնացել են հատվածներ, որոնք պահվում են Մատենադարանում։ Հերացու գրքերից մեկի բովանդակությունն, ինչպես ինքն է մատնանշում, պարփակում է միայն ջերման երեք տեսակների ախտաճանաչման և բուժման մեջ, և այն չէր ծավալուել ամբողջ բժշկական գիտությունների բնագավառում։ Նա լավապես տիրապետել է արաբերենին, պարսկերենին և հունարենին։


== Աշխատություններ ==
Մխիթար բժշկապետ Հերացի, Ջերմանց մխիթարութիւն, Վենետիկ, 1832։


== Գրականություն ==
Մխիթար Հերացի։
Արծրուն Կծոյան, Բժշկապետ Մխիթար Հերացի։ «Գարուն», 1967, № 4, էջ 85-92։
Կծոյան Ա. Ս., Մխիթար Հերացի (Ծննդյան 850-ամյակի առթիվ),- «Պատմա-բանասիրական հանդես», 1968, № 2, էջ 81-88։ Archived 2019-04-07 at the Wayback Machine.
Мхитар Гераци, Утешение при лихорадках, под ред. Л. Оганесяна, Ереван, 1955.
Ernst Seidel, Mechithar's, Des Meisterarztes Aus Her, Trost Bei Fiebern.: Nach Dem Venediger Drucke Vom Jahre 1832 Zum Ersten Male Aus Dem Mittelarmenischen... ISBN 1274075475
Ստելլա Վարդանյան, Հայաստանի բժշկության պատմություն հնագույն ժամանակներից մինչև մեր օրերը, Երևան, 2000։
Սերգեյ Վասիլկովսկի

Սերգեյ Իվանովիչ Վասիլկովսկի (հոկտեմբերի 7 (19), 1854 կամ հոկտեմբերի 19 (31), 1854, Իզյում, Խարկովի նահանգ, Մալոռուսական գեներալ-նահանգապետություն, Ռուսական կայսրություն - հոկտեմբերի 7, 1917(1917-10-07) կամ հոկտեմբերի 8, 1917(1917-10-08), Խարկով, Ռուսական հանրապետություն), ուկրաինացի նկարիչ։


== Կենսագրություն ==
1876-1885 թվականներին սովորել է Պետերբուրգի Գեղարվեստի ակադեմիայում։ Հեղինակ է ուկրաինական քնարական, էպիկական բնանկարների, ժանրային պատկերների, Ուկրաինայի պատմությանը նվիրված նկարների («Կազակն ու աղջիկը», 1894, Խարկովի Գեղարվեստական թանգարան, «Կազակների երթը», 1917, մասնավոր հավաքածու, Կիև), Պոլտավայի զեմստվոյի շենքի համար ստեղծված 3 պաննոների (1902-1908), ոչնչացել են Հայրենական մեծ պատերազմի տարիներին), «Հին Ուկրաինայի եղելություններից» 1900 և «Ուկրաինական զարդա-Ա․ Ա․ Վասիլյան Վ․ Մ․ Վասնեցով պատկերի մոտիվներ» (1912, երկուսն էլ Ն․ Ս․ Սամոկիշի ընկերակցությամբ) ալբոմների։


== Ուսումը ==
Սերգեյը կերպարվեստի առաջին հմտությունները ստացել է Խարկովի դպրոցում։ Նրա ուսուցիչն է եղել Դմիտրի Բեզպերչիյը 1825-1913 թվականներին։


== Հայտնի աշխատությունները ==
«Գարուն» 1885
«Լանդշաֆտ», 1886
«Կաքավ որսի համար», 1888
«Հարևանա Խելոսը, Իսպանիայում», 1888
«Կաղակներ բողոքը», 1888
«Թիկնազորային», 1890
«Լեռնային կազակներ», 1890
«Կազակական դաշտ», 1890
«Կուբան»


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Огієвська І. Сергій Іванович Васильківський. - К.։ Наукова думка, 1980. - 164 с.
Безхутрий М. С. І. Васильківський. Нарис про життя та творчість. - К.,1954.
Сергій Васильківський։ Альбом. - К.,1987.
Ласка І. М. Сергій Васильківський.
Մ.թ.ա. 241


== Դեպքեր ==


== Ծնունդներ ==


== Մահեր ==
Կորժևցի

Կորժևցի (ուկրաիներեն՝ Коржівці), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Կորժևցի գյուղում բնակվում էր 570 մարդ։ Բնակավայրը զբաղեցնում է 2622 կմ² տարածք։ Բնակչության խտությունը կազմում էր 217,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օսիպ Մակովեյ

Օսիպ Ստեպանովիչ Մակովեյ (ուկրաիներեն՝ Осип Степанович Маковей, ռուս.՝ Осип Степанович Маковей, օգոստոսի 23, 1867(1867-08-23) կամ 1867, Յավորով, Գալիցիայի և Լոդոմերիայի թագավորություն - օգոստոսի 21, 1925(1925-08-21) կամ 1925, Զալեշչիկի, Լեհաստանի Երկրորդ Հանրապետություն), ուկրաինացի գրող։
Ավարտել է Լվովի համալսարանի փիլիսոփայական ֆակուլտետը (1893)։ Հրատարակել է «Պոեզիա» (1895), «Ուղևորություն դեպի Կիև» (1897) բանաստեղծությունների ժողովածուները, «Թախիծ և ծաղր» (1896), «Լեռնային խոհեր» (1899) քնարական շարքերը, «Զալեսիե» (1897), «Յարոշենկո» (1903, հրատարակված 1905 թ.) վիպակները, «Լալկանը» (1911) պոեմը։ Գրել է արևմտաուկրաինական գյուղացիության կյանքի մասին։ Պայքարել է ռեալիզմի, գրականության դեմոկրատական գաղափարայնության, ժողովրդայնության համար։


== Կենսագրություն ==
Օսիպ Ստեպանի Մակովեյը ծնվել է Լվովի մարզում սովորական քրիստոնեական ընտանիքում։
Նախնական կրթությունն ստացել է Լվովի ուկրաինական գիմնազիայում, այնուհետև սովորել է Լվովի համալսարանում՝ փիլիսոփայություն մասնագիտությամբ։
1899 թվականին ընդունվել է Չեռնովցիի ուսուցիչների սեմինարիա (ճեմարան)՝ որպես ուսուցիչ։ 1901 թվականին դարձել է փիլիսոփայության դոկտոր։ Առաջին համաշխարհային պատերազմից հետո նա ապրել է Զալեշչիկիում, աշխատել է տեղական ուսուցիչների ճեմարանի տնօրեն, այնտեղ դասավանդել է ուկրաիներեն լեզու և գրականություն։ Օ. Մակովեյն ուսանողական տարիներին սկսել է ստեղծագործական և գրելու իր կարիերան։ Նրա գրական ժառանգությունը ներառում է բանաստեղծություններ և պոեմներ, վեպեր և պատմություններ, պատմվածքներ, էսքիզներ, էսսեներ, երգիծական գործեր։ Գրողի գործերը, բացի առանձին հրատարակություններից, լույս են տեսել նաև նրա կենդանության օրոք ուկրաինական մամուլում։ Օ. Ս. Մակովեյի որոշ բանաստեղծություններ, որոնց ավելացվել են երաժշտություն, վերածվել են ժողովրդական երգերի («Քուն», «Մենք ենք Հայդեմակը»)։


== Ծանոթագրություններ ==


== Հրատարակություններ ==
Маковей, О. С. Твори, в 2-х томах, Київ «Дніпро», 1990:
Том 1. Поетичні твори. Повісті,
Том 2. Художня проза.
Осип Маковей «Ярошенко», Львів «Каменяр», 1989.


== Գրականություն ==
Верига В. «Там, де Дністер круто в'ється (історичний нарис виховно-освітньої політики в Галичині на прикладі учительської семінарії та гімназії в Заліщиках, 1899—1939)», Львів «Каменяр» 1993.
343

343 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 343 թվականն է, 
IV դարի 43-րդ տարին։


== Դեպքեր ==


== Ծնունդներ ==


== Մահեր ==
Շիրվան (այլ կիրառումներ)

Շիրվան, կարող է վերաբերել՝

Շիրվան - գյուղ Արևմտյան Հայաստանում, Վանի վիլայեթի Հեքյարիի գավառում
Շիրվան - քաղաք ներկայիս Ադրբեջանական Հանրապետությունում, Շիրվանի շրջանի վարչական կենտրոն
Անտեսանելի կրկես (ֆիլմ)

Անտեսանելի կրկես (The Invisible Circus), 2001 թվականի ամերիկյան դրամա ֆիլմ, սցենարի հեղինակն ու ռեժիսորն է Ադամ Բրուքս, գլխավոր դերերում՝ Քեմերոն Դիաս, Ջորդանա Բրյուստեր և Քրիստոփոր Էկքլստոն, Ջենիֆեր Իգան 1995 թվականի «Անտեսանելի կրկես» (The Invisible Circus) վեպի հիման վրա։ Այս ֆիլմը դեռահաս աղջկա մասին է, ով 1976 թվականին ճանապարհորդում է Եվրոպայում և որոնում իր ավագ քրոջ ինքնասպանության պատճառները։ Իր որոնումների ժամանակ նա հանդիպում է իր մահացած քրոջ նախկին ընկերոջը։ Ֆիլմի պրեմիերան կայացել է Սանդանս կինոփառատոնի ժամանակ 2001 թվականի հունվարի 11-ին, ֆիլմը հեռարձակվել է 2001 թվականի փետրվարի 2-ին Միացյալ Նահանգներում։


== Սյուժե ==
Նախորդ դարի 70- ականներից բավական ժամանակ էր անցել․․․ Երիտասարդ Ֆիբին մեկնում է Եվրոպա գտնելու պատասխանն այն հարցի, որը տանջում է նրան տարիներ շարունակ։ Երբ Ֆիբին դեռ երեխա էր, նրա ավագ քույրը՝ Ֆիբին, ով ակտիվիստ էր և անդամակցում էր քաղաքական ռադիկալ ուժերին, ընկերոջ հետ մեկնում է Եվրոպա։ Մեկ տարի անց Պորտուգալիայից լուր է գալիս Ֆեյթի ինքնասպանության մասին։ Ֆիբին չի կարողանում հասկանալ թե ինչն էր ստիպել միշտ կենսախինդ և ուրախ Ֆեյթին ինքնասպան լինել։ Եվ հիմա Ֆեիբին որոշում է պարզել դա փորձելով անցնելով այն նույն ճանապարհը, որն անցել էր քույրը։ Նա և իր մահացած քրոջ նախկին ընկերը սիրահարվում են մեկը մյուսին և միասին ճանապարհորդում Պորտուգալիայում։ Նա վերջապես բացահայտում է քրոջ ինքնասպանության պատճառը և վերադառնում տուն։


== Դերերում ==
Քեմերոն Դիաս - Ֆեյթ Օ'Քոնոր
Ջորդանա Բրյուստեր - Ֆիբի Օ'Քոնոր
Քրիստոփոր Էկքլստոն - Վոլֆ
Բլեյթ Դաներ - Գեյլ Օ'Քոնոր
Կամիլա Բել - մանուկ Ֆիբի
Պատրիկ Բերջին - Ջեն
Իզաբել Պասկո - Քլեր
Մորից Բլյայբտրոյ - Էրիկ
Նիկոլա Օբերմեն - Հաննա
Ռիկի Քոուլ - Նիք


== Կարծիքներ ==
Ֆիլմը քննադատների կողմից արժանացել է բացասական ակնարկների և 61 ակնարկների հիման վրա ունի 21% վարկանիշ ըստ Rotten Tomatoes կայքի։


== Ծանոթագրություններ ==


== Արտաքին հղումներ ==
The Invisible Circus(անգլ.) ֆիլմը Internet Movie Database կայքում
The Invisible Circus(անգլ.) ֆիլմը Rotten Tomatoes կայքում
Ժուրավլևկա (Ցելինսկի շրջան)

Անվան այլ կիրառումների համար տե՛ս՝ Ժուրավլևկա (այլ կիրառումներ)Ժուրավլևկա (ռուս.՝ Журавлевка), գյուղ Ռուսաստանի Ռոստովի մարզի Ցելինսկի շրջանում։ Մտնում է Օլշանսկոյե գյուղական համայնքի կազմի մեջ։
Տեպլովկա (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ՏեպլովկաՏեպլովկա (ուկրաիներեն՝ Теплівка, Ղրիմի թաթարերեն՝ Kün Tuvğan), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Կոնտուգան։
2001 թվականի տվյալներով Տեպլովկա գյուղում բնակվում էր 1 829 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նանա Թոգոշվիլի

Նանա Թոգոշվիլի (դեկտեմբերի 31, 1962(1962-12-31), Գորիս, Հայկական ԽՍՀ, ԽՍՀՄ), հայ լրագրող, ՀՀ ԱԺ նախկին պատգամավոր։ Բանասիրական գիտությունների թեկնածու։


== Կենսագրություն ==
Նանա Թոգոշվիլին ծնվել է 1962 թվականի դեկտեմբերի 31-ին Գորիսում։ Բանասեր լրագրողի որակավորմամբ ավարտել է Գորիսի մանկավարժական ինստիուտը։ 1989 թվականից եղել է Երևանի պետական համալսարանի գիտահետազոտական բաժնի գիտաշխատող, իսկ 1994 թվականից՝ «Արմենպրես»-ի թղթակից։
1995 թվականից մինչև 1999 թվականը եղել է ՀՀ ԱԺ 1-ին գումարման պատգամավոր։ ՀՀ ԱԺ-ում ծավալած գործունեության ընթացքում եղել է պետական-իրավական հարցերի մշտական հանձնաժողովի, ինչպես նաև «Շամիրամ» խմբակցության անդամ։ Եղել է Ազգային Ժողովի «Շամիրամ» հասարակական-քաղաքական կազմակերպության անդամ։


== Ծանոթագրություններ ==


== Արտաքին հղումներ ==
Նանա Թոգոշվիլիի կենսագրությունը ՀՀ ԱԺ պաշտոնական կայքում
Առաջին կին պատգամավորներն Ազգային ժողովում(չաշխատող հղում)
Կանայք ամենաքիչը ներկայացված են եղել ՀՀ երկրորդ գումարման Ազգային ժողովում
Խուրշուդյան (այլ կիրառումներ)

Խուրշուդյան, հայկական ազգանուն։

Ասատուր Խուրշուդյան, հայ իրավաբան, հեղափոխական շարժման մասնակից (1896-1971)։
Լենդրուշ Խուրշուդյան, հայ խորհրդային պատմաբան (1927-1999)։
New Level

«New Level», ամերիկացի ռեփեր ASAP Ferg-ի երգը, որում իր մասնակցությունն ունի նաև ամերիկացի ռեփեր Future-ը։ Այն թողարկվել է 2015 թվականի դեկտեմբերի 18-ին՝ որպես ASAP Ferg-ի «Always Strive And Prosper» (2016) անվանումը կրող երկրորդ ալբոմի առաջին սինգլ։ Երգի պրոդյուսերն է Da Honorable C.N.O.T.E-ն։


== Թողարկում ==
Երգի պրեմիերան կայացել է 2015 թվականի դեկտեմբերի 17-ին, սակայն որպես սինգլ, այն iTunes-ում թողարկվել է հաջորդ օրը։ Երգի պաշտոնական ռեմիքս տարբերակը, որում իրենց մասնակցությունն ունեն նաև ռեփերներ ASAP Rocky-ն և Lil Uzi Vert-ը, ներկայացվել է 2016 թվականի հոկտեմբերի 19-ին։


== Տեսահոլովակ ==
Երգի տեսահոլովակի պրեմիերան կայացել է 2016 թվականի հունվարի 19-ին Noisey կայքում, իսկ այնուհետև տեղադրվել է ASAP Ferg-ի պաշտոնական VEVO ալիք։ Տեսահոլովակում նկարահանվել են ամերիկացի սպորտսմեններ Ջոշ Գորդոնը, Դերիլ Հոմերը և Նիգել Սիլվեսթերը։


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի աուդիոն ՅուԹյուբ վիդեոհոսթինգում
Երգի տեքստը Archived 2016-01-13 at the Wayback Machine. MetroLyrics կայքում
Կույաբա

Կույաբա (պորտ.՝ Cuiabá), քաղաք Բրազիլիայում՝ Հարավային Ամերիկայի կենտրոնական մասում։ Մատու Գրոսու նահանգի վարչական կենտրոնն է, «Մատու Գրոսու նահանգի հարավ-կենտրոնական մաս» անվանումը կրող մեզոտարածաշրջանի և Կույաբայի տնտեսա-վիճակագրական միկրոտարածաշրջանի բաղկացուցիչ մասը, Վալի դու Ռիու-Կույաբա քաղաքային ագլոմերացիայի կենտրոնը։ Նահանգի՝ մեծությամբ երկրորդ բնակավայրի՝ հարևանությամբ գտնվող Վարզեա Գրանդեի հետ ձևավորում է նահանգի գլխավոր մետրոպոլիսային տարածքը։


== Պատմություն ==
Կույաբան հիմնադրվել է 1719 թվականին, ոսկու տենդի ժամանակներում։ Նահանգի վարչական կենտրոն է դարձել 1818 թվականին։ Եղել և մնում է մի ընդարձակ տարածաշրջանի առևտրային կենտրոն, որտեղ հիմնականում զբաղվում են հողագործությամբ ու անասնապահությամբ։
Բոլիվիայից բնական գազի մեծածավալ մատակարարումների ապահովման շնորհիվ Կույաբայում 2000 թվականից զարկ է տրվել ջերմային էլեկտրակայանների կառուցմանն ու շահագործմանը։ Գործում են նաև հզոր հիդրոէլեկտրակայաններ։
Քաղաքի համբավի տարածմանը նպաստում են նաև այնտեղ գործող Մատու Գրոսուի դաշնային համալսարանը, նահանգի խոշորագույն մարզադաշտը՝  Pantanal Arena-ն։
Կույաբան պատկերավոր կերպով անվանվում է «Ամազոնի հարավային դարպաս»։


== Վիճակագրություն ==
Համախառն ներքին արդյունքը, 2010 թվականի դրությամբ, կազմում էր    11 051 628 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր 12.499,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2010 թվականի դրությամբ, կազմում էր 0,785 (տվյալները՝ ՄԱԿ-ի զարգացման ծրագրի)։


== Քույր քաղաքներ ==
 Արիկա, Չիլի
 Թուրին, Իտալիա
 Համամացու, Ճապոնիա
 Իկիկե, Չիլի
 Լիշույ, Չինաստան
 Պեդրո Խուան Կաբալյերո, Պարագվայ
 Զլին, Չեխիա
 Դենվեր, ԱՄՆ
 Կիզիլ, Ռուսաստան


== Կլիմա ==


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Website der Stadtpräfektur, Prefeitura Municipal (brasilianisches Portugiesisch)
Website des Stadtrats, Câmara Municipal (brasilianisches Portugiesisch)
Տուուռու

Տուուռու (էստ․՝ Tuuru), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բարբարոսություն

Բարբարոսություն (հուն․՝ βάρβαρος - օտարերկրացի, բարբարոս), 18-19-րդ դարերում եվրոպական գիտության մեջ ընդունված մարդկության պատմության բաժանման (վայրենություն, բարբարոսություն, քաղաքակրթություն) երկրորդ շրջանը։ Առաջարկել է շոտլանդացի փիլիսոփա Ադամ Ֆերգյուսոնը 18-րդ 60-ական թվականներին, փորձել հիմնավորել՝ ամերիկացի գիտնական Լուիս Մորգանը, ըստ որի՝ բարբարոսության շրջանը սկսվում է բրուտության երևան գալով և ավարտվում գրերի գյուտով։ 
Մորգանի պարբերացումն օգտագործել է Ֆրիդրիխ Էնգելսը՝ իր «Ընտանիքի, մասնավոր սեփականության և պետության ծագումը» աշխատության մեջ։ Գիտությունը մշակում է նախնադարյան պատմության նոր բաժանում։ Հնագիտական բաժանմամբ բարբարոսությանը հիմնականում համընկնում են նեոլիթը, բրոնզի դարը և վաղ երկաթի դարը (Հայաստանում՝ մոտ մ․ թ․ ա․ 5-րդ հազարամյակի կեսերից մ․ թ․ ա․1-ին հազարամյակի 6-րդ դար)։
Անմոռուկ (խորհրդանիշ)

Անվան այլ կիրառումների համար տե՛ս՝ Անմոռուկ (այլ կիրառումներ)
Անմոռուկ՝ ծաղկի պատկերը որպես հիշատակի խորհրդանիշ օգտագործվել և օգտագործվում է տարբեր ժամանակներում, տարբեր մշակույթի կրողների կողմից։


== Կիրառություն ==
Անգլիայի թագավոր Հենրի IV-ը ընտրել է անմոռուկը որպես իր 1398 թվականի աքսորի խորհրդանիշ։ Այն օգտագործվել է որպես խորհրդանիշ, պահպանվել է Անգլիա վերադառնալուց հետո ևս։
15-րդ դարում անմոռուկը ասոցիացվել է հավատարմության հետ, հաճախ սիրեցյալները կրել են այն մերակներին։
Բրիտանական գաղութ Նյուֆաունդլենդը մինչև Կանադայի 1949 թվականին նահանգ դառնալը օգտագործել է անմոռուկը ի հիշատակ՝ պատերազմի ընթացքում մահացած իր բնակիչների։
1934 թվականից՝ Գերմանիայում ֆաշիստական կառավարության իշխանության գալուց հետո, Գերմանիայի մասոնական օթյակը սկսել է տարածել անմոռուկը, փոխարեն ավանդական մասոնական նշանների, որոնք ճանաչելի էին և հետապնդվում էին ֆաշիստների կողմից։ 1947 թվականից սկսած մասոնական օթյակը հայտարարել է անմոռուկը ֆաշիստական հետապնդումների զոհ իր անդամների հիշատակի նշան։
2010 թվականին որոշվեց հռչակել Կորած երեխաների միջազգային օր, որի նպատակն է հասարակության ուշադրությունը սևեռել առևանգումներից երեխաների պաշտպանվածության, կենսական դժվարությունների ու հակաիրավական շահագործման խնդիրներին։ Այդ օրվա խորհրդանիշը անմոռուկն է։
Անմոռուկն ընտրվել է Հայոց Ցեղասպանության 100-րդ տարելիցին նվիրված միջոցառումների պաշտոնական խորհրդանիշ։


== Ծանոթագրություններ ==
Լուի Ժակ Բրենյե

Լուի Ժակ Բրենյե (ֆր.՝ Louis Jacques Bresnier, ապրիլի 11, 1814(1814-04-11), Մոնտարժի - հունիսի 21, 1869(1869-06-21), Ալժիր, Ֆրանսիա), ֆրանսիացի արևելագետ։


== Կյանք ==
Լուի Ժակ Բրենյեն ծնվել է 1814 թվականի ապրիլի 11-ին Լուարայի դեպարտամենտի Մոնտարժի քաղաքում։
Ինքնուս ձեռնամուխ է եղել արևելյան լեզուների ուսումնասիրմանը և կարճ ժամանակամիջոցում այնպիսի հաջողություններ է ունեցել, որ կարողացել է մասնակցել Մարսելի, Անտուան Իսահակ Սիլվեստր դե Սասիի և այլոց դասախոսություններին, և այդ կերպ հիմնովին ուսումնասիրել է արաբերեն լեզուն ու գրականությունը։
Երբ ֆրանսիական կառավարությունը որոշեց Ալժիրում հիմնել արաբերենի ամբիոն, նա 1836 թվականին հրավիրեց Բրենյե, որտեղ դարձավ լավագույն մանկավարժներից մեկը։
Լուի Ժակ Բրենյեն մահացել է 1869 թվականի հունիսի 21-ին, Ալժիրում։


== Ընտրված մատենագիտություն ==
«Cours pratique et théorique de la langue arabe» (Ալժիր 1855 թվական )
«Anthologie arabe élémentaire» (Ալժիր 1852 թվական)
«Chrestomathie arabe» (Ալժիր 1856 թվական)
«Principes de la langue arabe» (Ալժիր 1867 թվական)


== Ծանոթագրություններ ==
Մուցք

Մուցք (նախկին անվանումներ՝ Մազրա, Բարձրավան),
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից մոտ 10 կմ արևմուտք, ծովի մակարդակից մոտ 1900 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 118 կմ։ Բնակչությունը` 324 մարդ (2011), հայեր։
Մուցքը հիմնադրվել է 1828 թվականին՝ Պարսկաստանի Խոյի Ղնիս գյուղից գաղթածների կողմից։ Սկզբնական շրջանում գյուղի անվանումը եղել է Մազրա։ Այդ անվան տակ էլ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1946 թվականին գյուղը վերանվանվել է Բարձրավան, իսկ 1990 թվականին վերջնականապես ձեռք է բերել Մուցք անվանումը։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Մուցքի մշտական բնակչությունը կազմել է 324, առկա բնակչությունը` 238 մարդ։ Գյուղը մշտապես բնակեցված եղել հայերով, բնակչության փոփոխությունը ժամանակի ընթացքում` ստորև.


== Ծանոթագրություններ ==


== Տես նաև ==
Մուցքի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում Archived 2012-04-05 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2012-05-04 at the Wayback Machine.
Լյուքսեմբուրգի ֆուտբոլի առաջնություն 1952-1953

Լյուքսեմբուրգի ֆուտբոլի առաջնություն 1952/1953, Լյուքսեմբուրգի 39-րդ ֆուտբոլի առաջնությունը։ Մրցաշարի չեմպիոն է դարձել «Նասիոնալ Շեֆլանժը»։ Մրցաշարին մասնակցել է 10 թիմ։


== Արտաքին հղումներ ==
Վիճակագրությունը RSSSF կայքում
Գրեմյաչևո (այլ կիրառումներ)

Գրեմյաչևո, կարող է վերաբերել՝

Գրեմյաչևո - գյուղ Ռուսաստանի Պերմի երկրամասի Չերդինսկի շրջանի կազմում։
Գրեմյաչևո - գյուղ Ռուսաստանի Օրյոլի մարզի Գլազունովսկի շրջանի կազմում։
Պերեմոգա (գյուղ, Ախտիրկայի շրջան)

Անվան այլ կիրառումների համար տե՛ս՝ ՊերեմոգաՊերեմոգա (ուկրաիներեն՝ Перемога), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Պերեմոգա գյուղում բնակվում էր 15 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրոզոր Ռամա (այլ կիրառումներ)

Պրոզոր Ռամա կարող է վերաբերվել.

Պրոզոր Ռամա, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Պրոզոր Ռամա, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Պոկեր

Պոկեր (անգլ.՝ poker) քարտային թղթախաղ է, որի նպատակն է խաղադրույքներ շահել՝ հավաքելով ամենաբարձր պոկերի ձեռքը՝ օգտագործելով 4 (հին դասական տարբերակում), 2 կամ 5 քարտ կամ պարտադրելով բոլոր մրցակիցներին դադարեցնել խաղը և լքելով պարտվել։ Խաղը անցկացվում է ամբողջությամբ կամ մասամբ փակված քարտերով։ Հատուկ կանոնները կարող են տարբեր լինել՝ կախված պոկերի տեսակից։ Բոլոր տեսակի պոկերների ընդհանուր տարրերն ու հատկանիշն են հանդիսանում համադրությունները և խաղի մեջ առևտուրը։
Ի շնորհիվ նրան, որ խաղացողը չգիտի իր մրցակիցների քարտերը, պոկերը թերի տեղեկություններ ունեցող խաղ է, ինչպես շատ այլ քարտային խաղեր, ի տարբերություն, օրինակ, շախմատի, որտեղ երկու խաղացողն էլ տեսնում են բոլոր խաղաքարերը և նրանց դիրքը։


== Պոկերի որոշ ընդհանուր կանոններ ==

Խաղացողը խաղին մասնակցում է միայն այն գումարով, որը նա դրել էր սեղանի վրա և որը կքչվում է սթեք (անգլերեն՝ stack): Սթեքը կարելի է համալրել գումարով միայն խաղերի միջև։ Սթեքը չի կարելի քչացնել առանց սեղանից վեր կենալու։ Եթե խաղացողը առևտրային գործընթացում սպառում է իր սթեքը, նա շարունակում է մասնակցել խաղին, սակայն չի մասնակցում հետագա առևտրին, և սեղանի վրա ձևավորվում է լրացուցիչ կամ կողմնակի բանկ (կամ բանկեր) (անգլ.՝ side pots . կողմնակի կաթսաներ), որը կարող են տանել միայն մյուս մնացած մրցակիցները։
Հաճախ նույն խաղի մի քանի տեսակներ կան, որոնց միջև տարբերությունը կայանում է այն խաղադրույքների չափով, որոնք խաղացողները կարող են կատարել։

Սահման (անգլ.՝ Limit) - խաղացողները կարող են միայն ամրագրած խաղադրույքներ կատարել կամ բարձրացնել խաղադրույքը միայն ֆիքսված գումարով։
Կաթսայի սահման (անգլ.՝ Pot Limit) - խաղացողները կարող են կատարել խաղադրույք նվազագույն չափից սկսած մինչև կաթսայի ընթացիկ չափը։
Ոչ մի սահմանափակում (անգլ.՝ No limit) - խաղացողները կարող են խաղադրույքը առանց սահմանափակումների հասցնել նվազագույնից մինչև իրենց ամբողջ սթեյքի չափը։


=== Պոկեր  խաղաթղթերի  համակցում ===
Համագույն 5 հաջորդականություն, որն ավարտվում է մեկանոցով (ռոյալ Ֆլաշ) Т♥ К♥ Д♥ В♥ 10♥

Համագույն 5 հաջորդականություն  (սթրեյթ ֆլաշ) 9♠ 8♠ 7♠ 6♠ 5♠

Չորս խաղաթղթեր նույնատիպ (կառե) 3♥ 3♦ 3♣ 3♠ 10♣

Զույգ և 3 նույնատիպ (ֆուլ հաուզ) 10♥ 10♦ 10♠ 8♣ 8♥

Ցանկացած 5 համագույն (ֆլաշ) К♠ В♠ 8♠ 4♠ 3♠

Ցանկացած 5 հաջորդականություն (սթրեյթ) 5♦ 4♥ 3♠ 2♦ Т♦

Երեք խաղաթղթեր նույնատիպ (թրիս) 7♣ 7♥ 7♠ K♦ 2♠

Երկու զույգ 8♣ 8♠ 4♥ 4♣ 2♠

Մեկ զույգ 9♥ 9♠ Т♣ В♠ 4♥

Մեկանոցից  ցածր Т♣ 7♥ 2♠ 4♦ 8♠


== Պոկերը Հայաստանում ==
2006 թվականին Հայաստանում բացվեց Պոկերի Հայկական ֆեդերացիան, ինչը նպաստեց սպորտային պոկերի զարգացմանը երկրում։


== Տես նաև ==
Ակումբային պոկեր
Թեքսաս Հոլդեմ
Դոյլ Բրանսոն


== Ծանոթագրություններ ==
Պեդոսի (գյուղ, Պոգրեբիշչեի շրջան)

Անվան այլ կիրառումների համար տե՛ս՝ ՊեդոսիՊեդոսի (ուկրաիներեն՝ Педоси), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Պեդոսի գյուղում բնակվում էր 537 մարդ։ Բնակավայրը զբաղեցնում է 2,36 կմ² տարածք։ Բնակչության խտությունը կազմում էր 227542 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առնե Սլեթշյոե

Առնե Բերնհարդ Սլեթշյոե (նորվ.՝ Arne Bernhard Sletsjøe; ապրիլի 8, 1960(1960-04-08), Օսլո, Նորվեգիա), նորվեգացի թիավար, 1980-ականների մրցույթներին հանդես է եկել որպես Նորվեգիայի թիմի անդամ։ Երկու անգամ մասնակցել է Ամառային օլիմպիական խաղերին, բազմաթիվ ազգային և համաշխարհային մրցույթների հաղթող է։ Նաև հայտնի է, որպես մաթեմատիկոս, գիտությունների դոկտոր, Օսլոյի համալսարանի դասախոս։


== Կենսագրություն ==
Առնե Սլեթշյոեն ծնվել է 1960 թվականի ապրիլի 8-ին, Օսլոյում, հայտնի ալտահարերի ընտանիքում։ Դեռ փոքրուց ակտիվորեն զբաղվել է թիավարությամբ և հանդես է եկել նորվեգական «Նորդ» խմբում։
Մեծահասակների միջազգային մակարդակի առաջին լուրջ հաջողությանը հասել է 1983 թվականին, երբ ընդգրկվել էր նորվեգական գլխավոր թիմում և մասնակցել է ֆիննական Տամպերեյում անցկացվող չեմպիոնատին, որտեղ էլ շահեց արծաթե մեդալ։ Մի շարք հաջողություններից հետո նա մասնակցեց 1984 թվականին Լոս Անջելեսում կայացող Ամառային օլիմպիական խաղերին, հասել է մինչև կիսաեզրափակիչ, որի ժամանակ էլ զբաղեցրել էր 4-րդ հորիզոնականը։
1987 թվականին Սլեթշյոեն հանդես է եկել գերմանական Դույսբուրգ քաղաքում կայացող միջազգային մրցույթում, որտեղ արժանացավ ոսկե մեդալի։ Լինելով Նորվեգիայի գլխավոր թիմի առաջատարներից մեկը, մասնակցել է 1988 թվականին Սեուլում անցկացվող Ամառային օլիմպական խաղերին, այս անգամ հասավ մինչև կիսաեզրափակիչ, բայց վերջնակետին չհասավ։ Շուտով նա որոշեց ավարտել իր կարիերան և իր տեղը զիջել երիտասարդ թիավարներին։
Ունի բարձրագույն կրթություն, 1983 թվականին ավարտել է Օսլոյի համալսարանը, 1989 թվականին մաթեմատիկայի ոլորտում ստացել է դոկտորական աստիճան։ Արդյունքում մնաց աշխատելու համալսարանում, Նորվեգիայի մաթեմատիկական համայնքի անդամ է։ Որոշ ժամանակ եղել է Նորվեգիայի թիավարների ֆեդերեցիայի նախագահը։ Ներկայումս իր ընտանիքի հետ ապրում է Բերումում, ամուսնացած է նորվեգիացի թիավար Ինգեբորգե Ռասմուսենի հետ, ունեն երկու երեխա։


== Ծանոթագրություններ ==


== Արտաքին հղումներ ==
Առնե Սլեթշյոե, մեծ մրցաշարերի մեդալներ
Կանոեի նավարկման մրցույթների չեմպիոնների և մրցանակակիրների ցուցակը (1936—2007) (անգլ.)
Սլոբոդկա (գյուղ, Ուգրանսկի շրջան)

Անվան այլ կիրառումների համար տե՛ս՝ ՍլոբոդկաՍլոբոդկա (ռուս.՝ Слободка), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 186 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9902) Կիրկպատրիկ

(9902) Կիրկպատրիկ (անգլ.՝ Kirkpatrick), աստերոիդ աստերոիդների հիմնական գոտում։ Հայտնաբերվել է 1997 թվականի հուլիսի 3-ին Պաուլ Կոմբայի կողմից Պրեսկոտում։
Միջին հեռավորությունը Արեգակից կազմում է 2,210389 ա. մ., առավելագույնը մոտենում է 2,0285 ա. մ. հեռավորության վրա և հեռանում 2,3923 ա. մ.։ Արեգակի շուրջ մեկ ամբողջական պտույտ է կատարում 1200,33 երկրային օրվա ընթացքում, իր ուղեծրով շարժվելով միջինում 0,299917 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9902) Կիրկպատրիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կառատրակա

Կառատրակա (իսպ.՝ Carratraca), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Գվադալտրեբա շրջանում։ Տարածքը կազմում է 23 կմ2։ Բնակչությունը՝ 886 մարդ (2010 թվականի տվյալներով)։ Պրովինցիայի վարչական կենտրոնից գտնվում է 56 կմ հեռավորության վրա։


== Արտաքին հղումներ ==
Գլխավոր կայք Archived 2016-10-26 at the Wayback Machine.
Լեդիխովկա

Լեդիխովկա (ուկրաիներեն՝ Лідихівка), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Լեդիխովկա գյուղում բնակվում էր 279 մարդ։ Բնակավայրը զբաղեցնում է 0,789 կմ² տարածք։ Բնակչության խտությունը կազմում էր 353,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամադանայի լեռներ

Ամադանայի լեռներ, լեռներ Վերին Միջագետքում։ Հիշատակվում են դեռևս ասորեստանյան թագավոր Թգլաթպալասար 1-ինի (1117-1080) արձանագրության մեջ։


== Ծանոթագրություններ ==
Սենեզ

Սենեզ (ֆր.՝ Senez, օքս.՝ Seneç), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Բարեմ կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04204։


== Բնակչություն ==
Համայնքի բնակչությունը 2008 թվականին կազմում էր 186 մարդ։


== Տնտեսություն ==
2007 թվականի տվյալներով 94 աշխատունակ տարիքի մարդկանցից (15-64 տարեկան) 66-ը տնտեսապես ակտիվ էին, 28-ը անգործ (ակտիվության ցուցանիշը 70,2 %, 1999 թվականին եղել է՝ 67,8 %)։ 66 աշխատունակ բնակիչներից 58-ը աշխատում էին (34 տղամարդ և 24 կին), անաշխատանք էին 8-ը (5 տղամարդ և 3 կին)։ 28 անգործ մարդկանցից 17-ը թոշակառու, 11-ը չէին աշխատում այլ պատճառներով։


== Տեսարժան վայրեր ==
Աս գետի կամուրջը (1770 թվական)
Լամպիեր շատրվան (1642 թվական), պատմական հուշարձան
Մարիամ Աստվածածնի վերափոխման նախկին տաճար՝ պրովանսյան ռոմանական ոճով
Ճեմարան (1644 թվական)
Սեն Լորան եկեղեցի
Նոտր Դամ դը Կլո ժամատուն


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սենեզ» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-8 
«Սենեզ» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-10
Բոգդան Քոբուլով

Բոգդան Զաքարի Քոբուլով (Կոբուլով Բախշո (մարտի 1, 1904(1904-03-01), Թիֆլիս, Ռուսական կայսրություն - դեկտեմբերի 23, 1953(1953-12-23), Մոսկվա, ԽՍՀՄ), Խորհրդային Միության պետանվտանգության 2-րդ կարգի կոմիսար (1943), գեներալ-գնդապետ (1945):
Հմայակ Քոբուլովի եղբայրը։


== Կենսագրություն ==
Բոգդան Քոբուլովը ծնվել է 1904 թվականի մարտի 1-ին, Թիֆլիսում։ 1911-1922 թվականներին սովորել է Թիֆլիսի գիմնազիայում։ 1922-1935 թվականներին ծառայել է Անդրկովկասյան Խորհրդային Ֆեդերատիվ Սոցիալիստական Հանրապետության պետանվտանգության ժողկոմատի Վրաստանի խորհրդային Սոցիալիստական Հանրապետության Ներքին գործերի ԺԿ վարչությունում, 1935-1936 թվականներին Իրանում կատարել է հետախուզական աշխատանք։ 1941 թվականին եղել է ԽՍՀՄ պետանվտանգության ժողկոմի տեղակալ, 1943-1945 թվականներին՝ առաջին տեղակալ, 1946-1953 թվականներին՝ Արտասահմանում խորհրդային ունեցվածքի գլխավոր վարչության նախագահի՝ Գերմանիայի գծով տեղակալ, 1953 թվականի մարտից՝ ԽՍՀՄ ՆԳ նախարարի առաջին տեղակալ։
Աշխատանքի ընթացքում ցուցաբերած բռնությունների ու կամայականությունների համար ԽՍՀՄ Գերագույն դատարանի հատուկ դատական ատյանի կողմից դատապարտվել է մահապատժի և գնդակահարվել։


== Մահ ==
Բոգդան Քոբուլովը մահացել է 1953 թվականի դեկտեմբերի 23-ին, Մոսկվայում։


== Պարգևներ ==
Լենինի շքանշան (երեք) (22.07.1937, 30.04.1946, 29.10.1949)
Կարմիր դրոշի շքանշան (հինգ) (26.04.1940, 20.09.1943, 7.07.1944, 3.11.1944, 1.06.1951)
Սուվորովի 1-ին աստիճանի շքանշան (8.03.1944)
Կուտուզովի 1-ին աստիճանի շքանշան (24.02.1945)
«Հայրենական պատերազմի» 1-ին աստիճանի շքանշան (3.12.1944)
Աշխատանքային կարմիր դրոշի շքանշան (24.06.1948)
Վրացական ԽՍՀ Աշխատանքային կարմիր դրոշի շքանշան (10.04.1931)
Մեդալներ
«Պետանվտանգության պատվավոր աշխատակից» նշան (20.12.1932)


== Ծանոթագրություններ ==
Չումբուր-Կոսա (Ազովի շրջան)

Չումբուր-Կոսա (ռուս.՝ Чумбур-Коса ), գյուղակ Ռուսաստանի Դաշնության Ռոստովի մարզի Ազովի շրջանում։ Մտնում է Մարգարիտովսկովո գյուղական համայնքի կազմի մեջ։ Ազով քաղաքից գտնվում է 50 կմ հեռավորության վրա։
Լուգոյի ռոմանական մուրալյաներ

Լուգոյի ռոմանական մուրալյաներ (Լուգոյի ռոմանական պատեր, իսպ.՝ Muralla romana de Lugo), Իսպանիայի Գալիսիա ինքնավար համայնքի Լուգո քաղաքում գտնվող 3-րդ դարում կառուցված 2 կիլոմետր երկարությամբ հին հռոմեական պաշտպանական պատեր, որոնք դեռևս անձեռնմխելի են։ 2000 թվականին պատերը ներառվել են ՅՈՒՆԵՍԿՕ-ի համաշխարհային ժառանգությունների ցանկում՝ որպես Արևմտյան Եվրոպայի «ուշ հռոմեական շրջանի լավագույն օրինակ»։ 1921 թվականին պատերն ընդգրկվել են Իսպանիայի մշակութային ժառանգությունների ցանկում (իսպ.՝ Bien de Interés Cultural): 2007 թվականի հոկտեմբերի 6-ին պատերը դարձել են Չինական մեծ պարիսպի քույր պարիսպը։
Պատերի վրա գտնվող ճեմուղին այցելուներին հնարավորություն է տալիս զբոսնել պատերի ամբողջ երկայնքով։ Քաղաքում գործում է պատերին նվիրված այցելությունների կենտրոնը՝ Centro de Interpretación de la Muralla: 2000 թվականին ՅՈՒՆԵՍԿՕ-ի համաշխարհային ժառանգության ցանկում ընդգրկվելուց հետո Լուգոյում կազմակերպվում է հռոմեական անցյալին նվիրված Arde Lucus ամենամյա փառատոնը։
Քաղաքային պատերը կառուցվել են 263-276 թվականներին հռոմեական Լուկուս Օգոստի քաղաքը (այժմ՝ Լուգո) տեղական ցեղերից և գերմանական զավթիչներից պաշտպանելու համար։ Պատերը կազմում են ամրաշինության համալիրի մի մասը, որը նաև ներառում է խրամ։
Պատերի ամբողջ երկարությունը կազմում է 2120 մետր՝ ընդգրկելով 34.4 հեկտար տարածք։ Ամբողջ քաղաքը պատերով ներփակված չէ. քաղաքի հարավարևելյան հատվածը պաշտպանված չէ, մինչդեռ չօգտագործվող մասերը ներփակված են պատերով։
Պատերի լայնությունը կազմում է 4.2 մետր, բարձրությունը տատանվում է 8-12 մետր։ Որպես շինանյութ օգտագործվել է մանրախիճ, հղկված գետաքար, ավերված շենքերի վերամշակված քարեր՝ շաղախված բետոնաջրով։
Պատերի վրա կան 10 դարպասներ, որոնցից 5-ը ստեղծվել են հռոմեական ժամանակաշրջանում, մյուս հինգն ավելացվել են 1853 թվականից հետո՝ տեղավորելու քաղաքի ընդլայնված բնակչությանը։ Հինգ բնօրինակ դարպասներից լավ են պահպանվել Porta Falsa և Porta Miña դարպասները, վերջինիս վրա պահպանվել է երկու աշտարակները միացնող կամարակապը։ Հինգ սանդուղքներն ու շեղ մակերեսը հնարավորություն են տալիս քայլելու պատերի ցածր եզրապատերով։ Պատերի միջև կան բազմաթիվ սանդուղքներ, որոնցով կարելի է բարձրանալ աշտարակներ։
Բնօրինակ աշտարակներից 49-ը մնացել են անձեռնմխելի։ Աշտարակները կառուցվել են պատերի երկայնքով անկանոն պարբերականությամբ։ Նրանք բաղկացած են երկու հարկից, հիմնականում կիսաշրջանաձև են։ Պատերի միջև աշտարակների համար նախատեսված բացակները տարբեր են՝ 5,35 մետրից 12,80 մետր։ Աշտարակների կառուցման համար օգտագործվել են տարբեր շինանյութեր։
Միջին դարերում ուխտավորները Սանտյագո դե Կոմպոստելա գնալիս անցել են Լուգոյի պատերի վրայով, հավանաբար՝  Porta Mina դարպասով։


== Տես նաև ==
Ավրելիանոսի պատ
Լոնդոնի պատ


== Պատկերասրահ ==

		
		
		
		
		
		


== Ծանոթագրություններ ==
Մերժե

Մերժե (ֆր.՝ Mergey), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 695 մարդ, բնակչության խտությունը` 46.30 մարդ/կմ²։ Բնակավայրը զբաղեցնում է 15.01 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 70 կմ հարավ-արևմուտք, Տրուա քաղաքից` 12 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 473 աշխատունակ (15-64 տարեկան)  բնակիչ, որոնցից ակտիվ էին 369-ը, իսկ ոչ ակտիվները` 104։ Ակտիվության ցուցանիշը կազմում է 78,0 %։ 369 աշխատունակ մարդկանցից աշխատել է 344 անձ (183 տղամարդ և 161 կին)։ Գործազուրկ են եղել 25 անձ (11 տղամարդ և 14 կին)։ 104 անաշխատունակներից 43-ը եղել են աշակերտներ կամ ուսանողներ, 44-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տիկին Նիմֆա Գորոդեցկուն

«Տիկին Նիմֆա Գորոդեցկուն», Հովհաննես Թումանյանի բանաստեղծություններից՝ գրված 1918 թվականին։


== Պատմություն ==
Հովհաննես Թումանյանն այս բանաստեղծությունը գրել է 1918 թվականի հունվարի 29-ին՝ «Փարվանա» պոեմի ռուսերեն հրատարակչության շապիկի վրա։ Այս բանաստեղծությունը նվիրված է ռուս բանաստեղծ Սերգեյ Գորոդեցկու կնոջը։
Եղիշե Չարենցի անվան գրականության և արվեստի թանգարանի Թումանյանի ֆոնդում պահվում է մեկ ինքնագիր (№ 80)։
Բանաստեղծությունն առաջին անգամ տպագրվել է Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 539-540)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։


== Ծանոթագրություններ ==
(5275) Զդիսլավա

(5275) Զդիսլավա (անգլ.՝ Zdislava), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1986 թվականի հոկտեմբերի 28-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,199489 ա. մ., առավելագույնը մոտենում է 1,6408 ա. մ. հեռավորության վրա և հեռանում 2,7582 ա. մ.։ Արեգակի շուրջ մեկ ամբողջական պտույտ է կատարում 1191,46 երկրային օրվա ընթացքում, իր ուղեծրով շարժվելով միջինում 0,302149 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5275) Զդիսլավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալբանիայի ազգային պատմական թանգարան

Ալբանիայի ազգային պատմական թանգարան (ալբ․՝ Muzeu Historik Kombëtar) Ալբանիայի ամենամեծ թանգարանը։


== Պատմություն ==
Բացվել է 1981 թվականի հոկտեմբերի 28-ին։ Զբաղեցնում է 27 000 կմ տարածք, որից 18 000 նախատեսված է ցուցադրությունների համար։
Թանգարանը բաղկացած է հետևյալ սրահներից.

Հնագիտության սրահ
Միջին դարերի սրահ
Վերածննդի դարաշրջանի սրահ
Անկախության սրահ
Իկոնոգրաֆիայի սրահ
Հակաֆաշիստական պատերազմի ազգային ազատագրական սրահ
Կոմունիստական ահաբեկչության սրահ
Մայր Թերեզայի սրահ


== Հնագիտության սրահ ==
Հնագիտության սրահը թանգարանի ամենակարևոր տաղավարներից է՝ 585 նմուշներով։ Ցուցադրությունը սկսվում է ուշ Պալեոլիթ շրջանից և ավարտվում վաղ միջնադարով (IV-VIII դարեր)։ Ցուցադրված են առարկաներ Նեոլիթյան ծաղկուն դարաշրջանից մինչև 4-րդ հազարամյակի կեսերը։
Ցուցադրված են արծաթե և բրոնզե մետաղադրամներ, որոնք հայտնաբերվել են մ.թ.ա IV-IV-րդ դդ.։ Հատկապես տպավորիչ է Ապոլլոն Աստծո հսկայական արձանը։ Հետաքրքրական է «Դուրրասի գեղեցկուհին» խճանկարը (մ.թ.ա IV դար), Արտեմիսի գլուխը (մ.թ.ա III դար), մարդու կրաքարե գլուխը (IV|մ.թ.ա V դար), կարմիր պատկերներով նկարազարդված ծաղկամաններ։


== Միջին դարերի սրահ ==
Այս սրահում այցելուները կարող են տեսնել Ալբանիայի տնտեսական, սոցիալական, քաղաքական և մշակութային զարգացումները VI-XV դարերում։ Սրահում հատուկ անկյուն է հատկացվել Principality of Arber-ին, Epitaph of Gllavenica-ին (1373)։ Լուսանկարների, փաստաթղթերի միջոցով ցուցադրվում է ալբանացիների դիմադրությունը Օսմանյան կայսրության դեմ։


== Վերածննդի դարաշրջանի սրահ ==
Վերածննդի դարաշրջանի սրահում առկա են բնօրինակ առարկաներ՝ փաստաթղթեր, գրքեր, լուսանկարներ, ազգային դրոշներ, զենքեր, պարտատոմսեր և այլ մշակութային առարկաներ։ Առարկաների մեծ մասը Ալբանիայի մշակույթի և պատմության ազգային խորհրդանիշներ են։ Սրահում ցուցադրված առարկաները վերագրվում են XIX դարի կեսերից մինչև 1912 թվական։


== Անկախության սրահ ==
Անկախության սրահում ներկայացված են Անկախության հռաչակագրի պատմական պահերը 1921-1939 թթ.։


== Իկոնոգրաֆիայի սրահ ==
Ներկայացված են Ալբանիայի հետ բյուզանդական արվեստի շուրջ 70 նմուշներ։


== Հակաֆաշիստական պատերազմի ազգային ազատագրական սրան ==
Այս սրահում ներկայացված են 220 նմուշներ, որոնք արտացոլում են 1920 թվականից մինչև 1945 թվական Երկրորդ համաշխարհային պատերազմի ավարտ։


== Կոմունիստական ահաբեկչության սրահ ==
Կոմունիստական ահաբեկչության սրահը բացվել է 2012 թվականին։ Այստեղ ցուցադրված են փաստաթղթեր, լուսանկարներ և առարկաներ, որոնք պատականում են Ալբանիայի 1945-1990 թթ. միակուսակցական համակարգին։


== Մայր Թերեզայի սրահ ==
Այս սրահը նվիրված է Մայր Թերեզայի ընտանիքին, կյանքին և գործունեությանը։


== Արտաքին հղումներ ==
Պաշտոնական կայքը Archived 2014-12-13 at the Wayback Machine.
www.mhk.gov.al
Էդնա Օ՚Բրայեն

Էդնա Օ՚Բրայեն (անգլ.՝ Edna O'Brien, դեկտեմբերի 15, 1930(1930-12-15)[…], Թոմգրեյնի, Քլեր, Մանսթեր, Իռլանդիա), իռլանդացի գրող, որը գրում է անգլերեն լեզվով։ Ֆիլիպ Ռոթը բնութագրել է նրան որպես «ամենաօժտված կին, որը հիմա գրում է անգլերեն», այն ժամանակ, երբ Իռլանդիայի նախկին նախագահ Մերի Ռոբինսոնը անվանել է նրան «իր սերնդի մեծագույն գրողներից մեկը»։


== Կենսագրություն ==
Ստացել է վանական դաստիարակություն, 1941-1946 թվականներին դաստիարակվել է Գթության քույրերի մոտ։ Այնուհետև սովորել է դեղագործական քոլեջում։ 1954 թվականին ամուսնացել է, 1959 թվականին տեղափոխվել է Լոնդոն։
1960 թվականին հրապարակել է «Գյուղացի աղջիկները» վերնագրով իր առաջին վեպը, որը եռերգության սկիզբ է դարձել, ունեցել է զգալի հաջողություն և 1984 թվականին տեղափոխվել է էկրան (ֆիլմը ներկայացվել է BAFTA մրցանակի)։ Դրան հետևել են «Միայնակ աղջիկը» (1962) և «Աղջիկն ամուսնական երանության մեջ» (1964) վեպերը։ Նրա մյուս ստեղծագործություններից հայտնի է Վիրջինիա Վուլֆի մասին «Վիրջինիա» դրաման (1981), որը հաջողությամբ ներկայացվել է Մեծ Բրիտանիայում (գլխավոր դերում՝ Մեգի Սմիթ), Կանադայում և ԱՄՆ-ում։ Գրել է Ջոյսի (1999) և Բայրոնի (2009) կենսագրությունները։
2006 թվականից Դուբլինի համալսարանական քոլեջում անգլիական գրականության պրոֆեսոր է։ Նրա վեպերն ու վիպակների գրքերը թարգմանվել են շատ լեզուներով։


== Ծանոթագրություններ ==


== Արտաքին հղումներ ==
Биография, библиография(անգլ.)
Биография
Բուրկաչի

Բուրկաչի (ուկրաիներեն՝ Буркачі), գյուղ Ուկրաինայի Վոլինի մարզի Գորոխովի շրջանում։
2001 թվականի տվյալներով Բուրկաչի գյուղում բնակվում էր 353 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշատ

Աշատ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տեսի

Տեսի (ուկրաիներեն՝ Теси), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1790 թվականին։
2001 թվականի տվյալներով Տեսի գյուղում բնակվում էր 353 մարդ։ Բնակավայրը զբաղեցնում է 0,144 կմ² տարածք։ Բնակչության խտությունը կազմում էր 2451,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Hennessey Venom GT

Hennessey Venom GT, սպորտային ավտոմեքենա թողարկված ամերիկյան Hennessey Performance Engineering թյունինգային ընկերության կողմից Lotus Exige-ի հիման վրա, որպես շարժիչ ընտրելով Chevrolet Corvette Z06-ի շարժիչը (GM LS7)։


== Մոդելները ==


=== Venom GT Spyder ===
Մոդելը թողարկվել է 2011 թվականի դեկտեմբերին և այլ մոդելներից առանձնանում էր շարժական տանիքով։


=== Venom GT «World’s Fastest Edition» (2014) ===
Մոդելը թողարկվել է 2014 թվականի փետրվարին գրանցված արագության ռեկորդի պատվին։ Թողարկվել է ընդամենը 3 օրինակ։ Ելային մոդելից տարբերությունը կայանում է գույնի մեջ։


=== Venom F5 ===
Այս մոդելը ընկերությունը նախատեսում է պաշտոնապես ներկայացնել 2015 թվականին։ Վաճառքը կսկսվի 2016 թվականից։ Նախատեսվում է, որ այն կարող է հասնել մինչև 466 կմ/ժ արագության։ Մոդելի անվանումը կստանա F5 նախածանցը։ Ավտոմեքենան կստանա 7 լիտրանոց V8 երկու տուրբինային շարժիչ։ Հզորությունը կավելացվի 1244-ից մինչև 1400 ձիաուժ։


== Ռեկորդները ==
2013 թվականի հունվարի 21-ին մեքենան հայտնվեց Գինես ռեկորդների գրքում։ 300 կմ/ժ արագությանը հասնելով 14,53 վայրկյանում շրջանցեց Koenigsegg Agera R-ի սահմանած նախկին ռեկորդը(14,53 վայրկյան)։ Սակայն մեքենայի փորձարկման ժամանակ, երբ մեքենան 370կմ/ժ-ին հասել է 19,96 վայրկյանում, 300 կմ/ժ արագությանը հասել է ընդամենը 13,48 վայրկյանում։
2013 թվականի փետրվարի 9-ին մեքենան հայտնվեց Գինեսի ռեկորդների գրքում, որպես ամենաարագ սերիական մեքենան(427,6 կմ/ժ), չնայած մեքենան մի քան կմ/ժ-ով զիչում էր Bugatti Veyron 16.4 Super Sport-ին։ Բայց Bugatti Veyron 16.4 Super Sport-ի վրա կիրառված արագության սահմանափակիչները թույլ չեն տալիս մեքենային գերազանցել 415կմ/ժ-ը։
2014 թվականի փետրվարի 14-ին մեքենան սահմանեց ոչ պաշտոնական ռեկորդ, որպես ամենաարագ մեքենա հասնելով մինչև 435,31կմ/ժ արագության։


== Արտաքին հղումներ ==
http://www.hennesseyperformance.com/
http://www.venomgt.com/